JUMAL KÕNELEB
Tere jälle ja tere tulemast vaatama saadet "Jumal kõneleb".
Minu nimi on Jan Cedercreutz ja minuga on taas kaasas Joy.
Imetore on siin olla.
Võrratu on taas süveneda Piiblis olevasse Jumala sõnasse.
Jumala Sõna on ju elav Sõna.
See avaldab meile oma mõju.
Täna kavatseme rääkida rõõmust. - Ühesõnaga Joyst (ingl tlk "rõõm").
Keset seda pimedat talve räägime me rõõmust.
See on tore, sest nii tõuseb poole tunni ajal rõõm ka meis.
Võib-olla sel pimedal aastaajal oled sinagi kaotanud oma rõõmu.
See võib olla lihtsalt sellest, et hommikul ärgates on pime
ja töölt koju tagasi tulles on ikka veel pime.
Me elame nagu mingis koopas.
See süngus juba iseenesest võib masendada ja rõõmu röövida.
Juba jälle see pimedus!
Piibel ei lubagi, et meil on alati rõõmu ümbritsevatest oludest.
Piibel lubab, et rõõm Issandas on meie tugevus.
Rõõm Issandas on meie tugevus
ning sellest tahamegi rääkida, sest selles peitub jõud ja abi.
Seega rõõm, ingl tõlkes Joy.
Millest tuleb rõõm?
Kust see tuleb?
See on sajandi küsimus.
Üks elu suurtest küsimustest.
See on küsimus, mida igaühel tasub eneselt küsida.
Millest tuleb rõõm tegelikult?
Kas see tuleb teistest inimestest?
Kas see tuleb olukordadest või et mu elus on kõik asjad korras?
Kas see tuleb rahast?
Kas rõõm tuleb rahast?
Millest rõõm tuleb?
Muidugi tuleb mõnel määral rõõmu sõpradest, heast seltskonnast,
tööst ja ka rahast, mis toob kaasa rahuldust.
Vähemalt hetkeks.
Kas on olemas püsivat rõõmu,
mis ei kõigu, kui asjad mu ümber ei ole võib-olla nii rõõmustavad?
Kas on olemas mõni selline asi või kas rõõm võib üldse olla püsiv?
Kas on olemas mingit igavest rõõmuallikat peale oma naise?
Mis siis, kui kukun täielikult läbi?
Oled ikkagi Joy (ingl "rõõm") ja sinna ei saa midagi parata.
Nehemija raamatus on tuntud salm, mis räägib rõõmust Issandas.
Nehemija raamat 8:10:
"Minge sööge rasvaseid roogi ja jooge magusaid jooke,
ja läkitage osa neile, kellel midagi ei ole valmistatud!
Sest see päev on pühitsetud meie Issandale.
Ja ärge kurvastage, sest rõõm Issandast on teie ramm!"
See kirjakoht räägib ajast,
millal iisraellased tulid tagasi Jeruusalemma.
Jeruusalemm oli üles ehitatud ning nad lugesid käsuseadust.
Rahvas nägi, kuidas olid eksinud peaaegu kogu käsuseaduse vastu.
Nad mõistsid, et pagendus, millest nad olid naasnud,
oli neile nende enda pattude tõttu osaks saanud.
Nüüd nad nutsid nähes,
kui kaugele olid nad eemale läinud Jumala heast tahtest.
Selles kohas ütleb Nehemija, et neil pole nüüd aeg nutta,
sest nad on tagasi Jeruusalemmas ning võivad rõõmustada ja pidutseda,
sest rõõm Issandas on teie ja meie tugevus.
Nehemija tahtis meelde tuletada,
et rõõm Issandas on tugevus ja jõud meie igapäevase elu jaoks.
Rõõm Issandas, mitte kurvastamine.
Mitte kurbus oma eksimustest vaid rõõm selles, mida Tema teeb.
Rõõm sellest, kes on Tema. - Rõõm Issandas.
Rõõm Issandas.
Issandas on seega rõõm. - Igavene rõõm.
Inglise keeles tõlkes öeldakse "Issanda rõõm" või "Jumala rõõm".
Jumala rõõm on teie tugevus.
Jumala rõõm.
Olemas on rõõm, mis tuleb Issandalt.
See rõõm sisaldub Jumalas,
Jumala olemuses on rõõm.
Rõõm.
Kui Tema elab meie sees ja Ta Vaimu vili meis on rõõm.
See on kingitus, mille sain, kui võtsin Ta vastu.
See pulbitseb on minus kogu aeg olemas.
Isegi siis, kui ma ei mõtle sellele.
Kui me nüüd loeme, mõtleme ja uurime seda,
siis see tuleb mulle meelde ja see otsekui ärkab ellu.
Mul tuleb see meelde ja joondun selle järgi.
Mu sees ongi rõõm olemas. - Täpselt nii see ongi.
Kui räägime tugevusest,
viitab see ka kindlusele, jõuallikale ja jõule.
Usun, et kõik vajame seda, lausa keset argipäeva.
Võitluste ja raskuste keskel vajame me mingit kaitsevalli,
mis annaks tugevust ning tooks meile jõudu.
Jumala rõõm võib tulla
keset kõige sügavamat pimedust ning tuua meile jõudu ja tugevust.
Mõtle Paulusele ja Siilasele, kes olid vangikongi aheldatud,
kusagil pimedas kongis ja hakkasid lihtsalt ülistama.
Nad ülistasid ja kiitsid Jumalat Tema headuse eest.
Nad leidsid rõõmu Jumalas, mitte neid ümbritsevates oludes.
Neil oli rõõm Jeesuses.
Selles ülistuses oli jõud,
mis murdis nende ning ka kõikide teiste vangide ahelad.
Samuti oli selles oli jõud, mis päästis kogu vanglaülema pere.
Milline jõuallikas!
Pauluse kirja filiplastele nimetatakse rõõmukirjaks.
Paulus kirjutab korduvalt:
"Olge ikka rõõmsad Issandas! Taas ma ütlen: Olge rõõmsad!"
Kiri filiplastele 3:1:
"Viimaks veel, mu vennad, rõõmustage Issandas!
Üht ja sedasama teile kirjutada
ei ole mulle tüütav, aga teid teeb see kindlaks."
Ta ütleb seda üha uuesti, tuletab meile seda uuesti meelde.
Kiri filiplastele 4:4:
"Olge ikka rõõmsad Issandas! Taas ma ütlen: Olge rõõmsad!"
See lõppeb hüüumärgiga.
Pidage meeles rõõmustada.
Võime end pöörata rõõmurööpaisse, ükskõik kui raske meil ka oleks.
Kuna Jeesus elab meie südames, võime kohe oma suunda muuta.
Lugesin kusagilt ühe naljaka katse kohta,
milles teibiti inimeste suunurgad allapoole
ja küsiti neilt, kuidas nad ennast tunnevad.
Pärast teibiti suunurgad ülespoole ning küsiti täpselt samu küsimusi:
kuidas sul läheb ja kuidas sa elad?
Selgelt tuli välja erinevus.
Tunti end paremini, rõõmsamalt, neil oli parem enesetunne,
lihtsalt selle tõttu, et suunurgad olid ülespoole.
Vahel võime suunurgad meelega ülespoole vedada,
et rõõm hakkaks tasapisi välja tulema.
Just.
Kas peaksime terveks talveks teipima suunurgad ülespoole?
Soomlastel läheks selleks vaja eriti tugevat kleeplinti.
See on nüüd psühholoogi nõuanne.
Rõõm võib elust kaduda,
sest näeme end viletsatena, peame silmas oma läbikukkumisi.
Rõõm võib kaduda, sest vaatame vaid iseennast.
See võib kaduda selle tõttu, et elutingimused on liiga rasked.
Ei kannatata lihtsalt enam välja või ei teata lihtsalt, mida teha.
Piiblilugu, mis mind alati liigutab räägib Giideonist.
Ta koges kõike seda.
Ta oli masendunud, sest olukord oli tõeliselt raske.
Talle tundus, et ta ise ei saa kuidagi seda olukorda muuta
ning oli masendunud, sest nägi iseennast nii õnnetuna.
Selle olukorra keskel
ilmutas talle end Jumal ning kõik muutus.
See on kirjas Kohtumõistjate raamatus 6:11-12:
"Ja Issanda ingel tuli Ofrasse
ning istus tamme alla, mis kuulus abieserlasele Joasele;
ja Joase poeg Giideon peksis surutõrres nisu,
et seda midjanlaste eest kõrvale toimetada."
Iisraeli vaenlased midjanlased olid vallutanud maa
ja Giideon oli surutõrres nisu peksmas.
Mis oli nisul surutõrrega pistmist, selles valmistati ju hoopis veini?
Muidugi oli ta selle sees peidus,
et mõned terad kõrvale toimetada ning endal hinge sees hoida.
Olukord oli lootusetu ja Giideon oli vaenlase eest hirmuga peidus.
"Ja Issanda ingel ilmutas ennast temale ning ütles talle:
"Issand on sinuga, sina tubli mees!""
Kui sina tunned, et ei saa oma olukorra suhtes midagi teha,
ning sul ei ole enam millestki rõõmu,
siis tuleb Issand ja ütleb, et oled sõjasangar.
Kas mina?
Kas mina olen sõjasangar?
"Ja Giideon vastas temale: "Oh mu Issand!
Kui Issand on meiega,
mispärast on siis see kõik meid tabanud?
Ja kus on kõik tema imeteod,
millest meie vanemad meile on jutustanud, öeldes:
Eks ole Issand meid Egiptusest ära toonud?
Aga nüüd on Issand
meid maha jätnud ja Midjani kätte andnud!""
Giideon ei näe end sõjasangarina ega olukorraski midagi head.
Ta küsib, miks see kõik on juhtunud ning kõik on rikutud ja hävitatud.
Jumal, kas Sa ei näe siis seda kõike?
Mis sõjasangar?
Kõik on ju kaotatud.
Issand jätkab ja räägib edasi.
"Siis pöördus Issand tema poole ja ütles:
"Mine selles oma jõus ja päästa Iisrael Midjani käest!
Tõesti, ma läkitan sind!"
Aga Giideon vastas temale:
"Oh Issand, millega mina Iisraeli päästan?
Vaata, minu tuhatkond on kõige nõrgem Manasses
ja mina olen noorim oma isa peres."
Siis ütles Issand temale: "Et mina olen sinuga,
siis sa lööd midjanlased maha nagu üheainsa mehe."
Minu meelest on võimas, et Piibel kasutab sõna "rõõm",
mis on veel mõjukam kui lihtsalt heameel.
1. Ajaraamat 16:27:
"Aulikkus ja auhiilgus on tema palge ees,
võimsus ja rõõm on tema asupaigas."
Tema palge ees on võimsus ja rõõm.
Psalm 27:6:
"Nüüd kerkib mu pea üle mu vaenlaste, kes mu ümber on,
ja ma tahan tema telgis ohverdada hõiskamisohvreid,
ma tahan laulda ja mängida Issandale!"
Taavet ütleb: "Mu pea võib kerkida vastaste peadest kõrgemale
ja ma hõiskan rõõmust ning laulan ja mängin Issandale."
Loen veel Jesaja raamatust 35:10: "Ja Issanda vabaksostetud
pöörduvad tagasi ning tulevad Siionisse hõisates.
Nende pea kohal on igavene rõõm: rõõm ja ilutsemine valdavad neid,
aga kurbus ja ohkamine põgenevad ära."
Issand tahab kogu aeg aidata meil olla rõõmsad.
Ta tahab seda alati ning igas olukorras.
Ka Giideoni võimatus olukorras.
Tal on alati mõni plaan, millega meid viia rõõmuni.
See tuleb esile ka Jaakobuse kirjas.
Just sellest räägitakse Jaakobuse kirjas 1:2-4.
See sõnum oleks võinud olla Giideonile või sulle,
kui sa oled hetkel võimatus olukorras.
"Pidage seda lausa rõõmuks, mu vennad (ja õed),
kui te satute mitmesugustesse kiusatustesse, kuna te teate,
et teie usu läbikatsumine teeb teid kannatlikuks.
Aga kannatlikkus olgu täiuslik,
et te oleksite täiuslikud ja terviklikud ega oleks teis midagi vajaka."
Kuidas saab Jaakobus nii ütelda?
Kuidas Jumal sai ütelda Giideonile, et see olukord muutub?
Kuidas Jaakobus võib ütelda, et pidage seda lausa rõõmuks,
kui teid tabavad kiusatused ja raskused?
Kuidas oleks saanud öelda
Paulusele ja Siilasele vangikongis: "Pidage ka seda lausa rõõmuks."?
Mind on pekstud ja olen vanglas!
Seepärast, nagu Joy ütles,
mis iganes on probleemid, Jumal on neist ikka suurem.
Kui meie usk on Temas ning toetume ja loodame Talle,
siis võime rõõmustada keset neid väljakutseid,
teades, et Jumal viib meid sellest läbi.
Giideon sai jõudu, sest Jumal tuli sellesse olukorda.
Jumalal oli ka plaan.
Jumal ei tule lihtsalt sinu olukorda vaid Ta elab sinus.
Ta on su probleemidest kõrgemal ning on neist kõikidest suurem.
Sellepärast Jaakobus ütlebki, et võib rõõmustada
ka selles olukorras, sest Jumal tuleb ja aitab.
Ta teab, mis olukorras oled.
Ta teab täpselt neid võitlusi, milles mina olen olnud.
Kui olen otsinud Teda, siis olen leidnud lahenduse
ja oleksin võinud rõõmustada juba ette.
Alati ma pole sellest aru saanud aga seepärast Jaakobus ütlebki:
"Pidage seda üksnes rõõmuks, sest Jumal lahendab selle asja."
Ta on võimas ja on meiega.
Seepärast ütles Jumal Giideonile,
kui mees polnud kindel, kuidas peaks hakkama saama
ja küsis, mis sõjasangar ta on, et võiks võita midjanilasi.
Issand ütles seetõttu talle nii, Kohtumõistjate raamat 6:16:
"Siis ütles Issand temale: "Et mina olen sinuga,
siis sa lööd midjanlased maha nagu üheainsa mehe."
Sellepärast, et Tema on sinuga.
"Issand, sinu Jumal, on su keskel!"
Kas Ta on meie keskel? - On.
"Issand, sinu Jumal, on su keskel, kangelane, kes aitab.
Ta rõõmustab sinu pärast väga,
ta uuendab oma armastust sinuga, ta tunneb hõisates sinust rõõmu."
Jesaja raamat 51:3:
"Sest Issand trööstib Siionit, trööstib kõiki selle varemeid;
ta teeb selle kõrbe otsekui Eedeniks
ja lagendikud Issanda rohuaia sarnaseks.
Seal on lusti ja rõõmu, tänulaulu ja pillihäält."
Mul on selline mõte,
et võiksime kujutleda sellist keerulist olukorda,
mis meil ees seisab või milles just praegu oleme.
Me teame, et meid ootab ees või on käsil keeruline olukord.
Mõnel võib see olla käes.
Võtame selle keerulise olukorra ja paneme sellesse rõõmu.
Paneme rõõmu kõige keskele.
Selle asemel, et valmistuda masenduseks, hädaks või kaotuseks,
muudan ma olukorra sellele kirjakohale vastavaks.
Rääkisime eelmises saates sõna tegijateks olemisest.
Otsustame nüüd olla sõna tegijad ja paneme rõõmu sellesse olukorda.
Paneme sinna rõõmu, sest teame, et Issand on seal keskel,
Ta kontrollib olukorda ja on seda juba ette teadnud,
Tal on vastus, Ta on suurem ning Ta teab paremini.
Võime käia kogu selle olukorra läbi ja mõtelda rõõmu vaatenurgast.
Mõtelda, et Jeesus on minuga ning Ta on võitja.
Ta on võitja Jeesuse nimel.
Võin käia rõõmuga
selle keerulise olukorra läbi, Jeesuse nimel.
Rõõm Issandas on mu tugevus ja Tema on suurem.
Ma pööran ennast ja oma sisemuse rõõmu rööbastele.
Kas pole nüüd hea hetk kohe ka palvetada?
Olen nõus.
Piibel ütleb, et selles kõiges me saame täieliku võidu
Tema kaudu, kes meid on armastanud.
Psalm 65:9:
"nõnda et ilmamaa äärte elanikud kardavad su imetähti."
Võime olla hämmingus Ta imede üle.
"Päikese tõusu ja loojaku maad sa paned rõõmsasti hõiskama."
Loen veel Psalmi 59:17:
"Aga mina laulan sinu vägevusest ja hõiskan hommikul sinu heldusest;
sest sa oled mulle kindlaks kaitsjaks, pelgupaigaks mu kitsikuse päeval."
Palvetame.
Tänu, Issand, et saame üheskoos tulla Sinu palge ette.
Issand, Sa oled meie kindlus ning tõeline pelgupaik.
Issand, Sa oled tõesti suurem ning seda igas olukorras ja päeval.
Tänu, et saame tõusta meie raskustest kõrgemale
ning tõusta usu ja rõõmu rajale, Jeesuse nimel.
Tänu, Issand, et saame praegu raputada enese pealt kõik rõhuva.
Oled öelnud, et jätaksime maha kõik koormava ja takistava.
Anname ära kõik asjad, mis meid rõhuvad.
Jeesuse nimel, tänu, Issand, et oleme rohkem kui võitjad Sinus.
Sinu läbi saame me täieliku võidu igas olukorras Jeesuse nimel.
Tänu, Issand, et saame minna edasi tugevusega ja jõuga,
heal meelel ja rõõmuga Jeesuse nimel, aamen.
Tänu, Issand, et võime kõiki neid probleeme rõõmuks pidada.
Isegi kui sõnum tundub võimatu, täname, et Sa annad selleks jõu
ning me täname, et võime pidada üksnes rõõmuks seetõttu,
et Sina Issand oled suurem nagu ka Joy just palvetas.
Tänu, Issand, et saame
kuulutada julgelt iga probleemi, raskuse ja masendava olukorra üle
Jeesuse nime, Tema verd ja võitu Jeesuse nimes.
Tänu, Issand, et võime pidada seda rõõmuks
ning võime oodata Joyga ka palvevastuseid meie ellu
ja usaldada ka seda, et igaüks, kes meiega koos palvetab
võib juba ette tänada Sind selle eest, mida Sina teed.
Rõõm Sinus, Issand, on meie tugevus.
Jeesuse nimel, aamen.
Väga suur eesõigus
on jagada Jumala Sõna ja teha tööd TV7 telekanalil.
Ime, et Soomes on telekanal, mis on õitsev ja edukas
ja levib välismaal: Venemaal, Rootsis, Eestis,
peale selle interneti kaudu veel kaugemalegi.
See on väga oluline asi!
See on Jumala kasutuses olev evangeliseerimise tööriist,
mis viib evangeeliumi sõnumit kaugele üle Soome riigi piiride,
et TV7 võiks teha seda tööd ja ulatuda veel kaugemale
nagu Jeesus ütles: "Minge kõike maailma!"
See tõesti on viis, kuidas saab minna kõike maailma.
Tahan sind julgustada toetama TV7 kanalit.
Võid seda teha täna, helistades numbrile 9001777.
Kõne hind Eestis on 7 eurot.
Võid kasutada ka kontonumbreid, mida näed ekraanil.
See telekanal ei tegutse maksumaksja rahade eest.
See on meie ühine telekanal, mis toimib meie panuse tõttu.
Kui soovid meie töö kohta rohkem teada saada,
võid külastada kodulehekülge: www.kristillinenkoulu.org
Sealt saad informatsiooni
meie kooli ja lasteaia kohta ning võid ka tellida raamatuid,
mis aitavad sul leida lähedase suhte Jumalaga.
Suhte, mis toob ka sinu ellu rõõmu.
Ole õnnistatud, Jeesuse nimel.
Taevas TV7 kontod: Swedbank EE052200221048388411 SEB EE441010220109461019 Saaja: Taevas TV7
Tõlge: Meeli ja Marko Martin